**МЕКТЕПТІ ДАМЫТУ БАҒДАРЛАМАСЫ**

**Мектептің дамуының 5 академиялық жылға арналған стратегиялық жоспары (2020 – 2025 ж.ж.)**

**1-стратегиялық бағыт. Білім беру сапасын дамыту**

**Мақсаты:** Оқу мен тәрбие үдерісінде жаңа іс-тәжірибелерді іске асыру барысында білім алушылардың білім сапасын көтеру арқылы шығармашылық қабілеттерін дамыту

**Міндеттері:**

* Мемлекеттік білім беру стандартына сай біліммен қамтамасыз ету;
* Мектеп білім алушыларының ғылыми-зерттеу бағытындағы жұмыстарын нәтижеге бағыттау;
* Заманауи технологияларды білім беру процесіне енгізу арқылы сапалы білім алуға жағдай жасау;
* Білім алушылардың оқу пәні бойынша ғылым салаларындағы зерттеушілік қабілеттерін дамыту, халықаралық, республикалық, облыстық байқауларға қатысуына жағдай жасау;
* Білім алушылардың бастауыш сыныптан орта буынға, орта буыннан жоғары буын сатысына өту үшін жалпы білім дағдыларын, іс-әрекет түрлерін меңгеруін қамтамасыз ету.

**2-стратегиялық бағыт.** **Адами ресурстарды дамыту**

**Мақсаты:** Кәсіби қайта даярлау және біліктілігін арттыру жүйесі арқылы педагогтердің кәсіби өсуін, үздіксіз «өмір бойы» білім алуын қамтамасыз ету арқылы білім алушылардың білімі мен функционалдық сауаттылықтарын арттыру

**Міндеттері**

* Білікті кадрлармен қамтамасыз ету, мұғалімдердің білімін жетілдіру;
* Өмір бойы оқыту, баршаға білім алу үшін жағдай жасау;
* Мемлекеттік тілді және басқа тілдерді үйрену арқылы әлем және ұлттық мәдениетті игеру үшін педагогтердің практикасына үш тілде білім беруді енгізуге жағдай жасау;
* Білім беру процесінің мазмұнын жаңарту арқылы педагогтің кәсіби-тұлғалық құзыреттілігін жетілдіру;
* Білім беру мазмұнын жаңарту аясында НЗМ тәжірибелерін тарату мақсатында магниттік мектептермен бірлескен жұмыстар атқару;
* Оқыту мен оқу барысындағы жаңа тәсілдерді іске асыру үрдісінде, білім алушылардың зияткерлік әлеуетін ашу;
* Білім алушылардың рухани және физикалық дамуына жағдай жасау.

**3-стратегиялық бағыт.** **Басқарудың алқалы нысанын әзірлеу**

**Мақсаты:** Мектептегі басқарудың алқалы органдарының жұмысын заман талабына сай жақсарту

**Міндеттері:**

* Педагогикалық кеңесті заман талабына сай жаңа форматта өткізуді жалғастыру;
* Қамқоршылық кеңесті мектеп өміріне белсенді араластыру;
* Мұғалімдердің кәсіби шеберлігін көтеретін ұйымдармен тығыз байланыста болу;
* Білім алушыларға кәсіби бағыт бағдар беру мақсатында арнаулы орта және жоғары білім беретін мекемелермен тығыз байланыс орнату.

**4-стратегиялық бағыт.** **Оқу процесінің жағдайын жасау**

**Мақсаты:** Оқу-тәрбие үдерісі үшін қажетті материалдық-техникалық және оқу-әдістемелік құрал-жабдықтармен жабдықтау, мектептің материалдық-техникалық және оқу-әдістемелік базасын нығайту, білім алушылар мен қызметкерлер үшін қауіпсіз жағдай жасай отырып, санитарлық-гигиеналық режимді, өрт және электр қауіпсіздігі шараларын сақтау

**Міндеттері:**

* Мектепті қазіргі заманғы материалдық-техникалық базамен жабдықтауға жағдай жасау;
* Ақпараттық-коммуникациялық технологияларды пайдалануға жағдай жасау;
* Кітапхананы электрондық (сандық) білім беру ресурстарымен қамтамасыз ету;
* Мектеп мұрағатын қазіргі заман талабына сай жандандыру;
* Мектеп мұражайын экспонаттармен толықтыру.

**5-стратегиялық бағыт.** **Заманауи білім мектебі**

**Мақсаты:** Жаңартылған білім беру мазмұны аясында жалпыадамзаттық және ұлттық құндылықтар негізінде тәрбиелеу үшін бәсекеге қабілетті және құзыретті, өзгермелі ортада өмір сүруге бейім, көпмәдениетті, ақпараттық-коммуникативтік білімдік орта құрып, зияткер тұлғаның дамуына және әлеуметтенуіне жағдай жасау

**Міндеттері:**

* Білім алушылардың жаратылыстану-гуманитарлық сауаттылығын арттыру;
* Білім алушыларды ұлттық құндылықтар негізінде ғылыми кеңістікке интеграциялау;
* Білім алушылардың оқуға уәжін көтеріп, олардың шығармашылығын дамытуға жағдай туғызу;
* Тарихи және ұлттық мәдени дәстүрлерді құрметтейтін тұлғаны тәрбиелеу;
* Көпмәдениетті, көшбасшы, өзін-өзі анықтауға және өзін-өзі көрсетуге қабілетті, шығармашыл, рухани кеңістігі кең білімді тұлғаны қалыптастыру.